Posted by: Worried | 2013-02-19
Hi, ek is 23jaar oud en het ''n dogtertjie van 1jaar. Voordat ek swanger geraak het, het ek 73kg geweeg. So 4maande na haar geboorte het ek 75kg geweeg en redelik konstant gebly tot so 3 na 4 maande terug, ek weeg nou 82kg. Ek staan nou al die laaste twee weke vroeer op om tussen ''n half uur en ''n uur te oefen. Ek het twee weke terug begin om net ''n vrugte smoothie (2eetl rou oats, 2 piesangs en ''n bakkie yogurt) in die oggend te eet, 11uur ''n vrug en vir middag ete 3 enkel provita''s en dan aandete eet ek wat ons maak in die huis maar baie minder. Dit het nie eers gehelp nie, ek het nou van donderdag af gestop om te eet in die dag, ekt my suiker heelteml uitgeskakel, nou eet ek net in die aand ''n bietjie van wat ons maak om te eet. Ek wil regtig so graag weer 73kg weeg, ek voel ongemaklik soos ek nou is. Asb help my met ''n eetplan of raad (met goed wat ek kan eet wat alledaagse items in die huis is).Dankie!
DietDoc Beste Worried
Dit is nogal moeilik om te kan bepaal of jy oorgewig is, al dan nie, omdat jy nie vir my jou lengte in meter aandui nie sodat ek jou BMI kan bereken. Indien jy wel oorgewig is, dan kan jy 'n gebalanseerde lae-vet, hoë-vesel-dieet gebruik (kliek op 'Diet' bo aan hierdie bladsy, en dan op 'Weight loss' en 'The right approach' en 'Slimming Diet'). Kombineer so 'n dieet met jou oefening elke dag en dit behoort wel vir jou te help om tussen 0,5 en 1 kg per week aan gewig te verloor. Moenie skielik ophou eet nie en maaltye oorslaan nie, want dan sal jou liggaam die sisteme wat tot gewigsverlies bydra, afskakel aangesien jy besig is met 'uithongering'. Dit is gesonder om liewer 'n gebalanseerde dieet en oefening te gebruik en dit sal jou ook teen gebreksiektes beskerm.